**Tisztelt Cégvezető!**

A Motiváció Alapítvány és a JÓL-LÉT Alapítvány „Nóra-Támaszpont – Fogyatékossággal élő gyermeket nevelő nők munkaerő-piaci esélyegyenlőségéért és érdekérvényesítéséért” közös projektjének keretében szakmaközi műhelymunkára hívjuk munkáltatói partnereinket és az érdeklődő szervezetek.

A program célja a fogyatékos gyermeket nevelő nők munkaerő-piaci és speciális élethelyzetének megismerése, valamint ebből kiindulva pályaorientáció alapú munkaerő-piaci szolgáltatás fejlesztése, továbbá az országos szintű elérhetőséghez szükséges feltételek kialakítása hálózati és szakmai szervezetek bevonásával.

A projekt keretében sor került egy kutatásra, amelynek során feltártuk a fogyatékossággal élő gyermeket nevelő nők munkavállalással kapcsolatos tapasztalatait. A kutatás eredményei alapján a két szervezet munkatársai kidolgoztak egy munkaerő-piaci szolgáltatás modellt, amelyet szintén elérhetővé teszünk első körben szakmai szervezetek számára, majd pedig az egyeztetéseket követően a szolgáltatók számára is.

Annak érdekében, hogy a munkerő-piaci szolgáltatási modell a legjobban tudjon reflektálni a munkavállalói és a munkáltatói igényekre, workshopot szervezünk a fogyatékossággal élő gyermeket nevelő nők munkerő-piaci visszatérésének lehetőségeiről és kihívásairól.

 **Ezúton meghívjuk**

**2015. szeptember 22-én (kedden) 10-12h között megrendezésre kerülő workshopunkra,**

**amelyen megismerheti a fogyatékossággal élő gyermeket nevelő nők munkaerő-piaci visszatéréséről készült kutatásunkat és a kutatás eredményei alapján kidolgozott munkaerő-piaci szolgáltatás modell koncepciót.**

Ezúton szeretnénk meghívni Önt, illetve cégének képviselőjét, hogy vegyen részt a modellről szóló szakmai egyeztetésen és tapasztalatával, tudásával járuljon hozzá egy új szolgáltatás létrejöttéhez, a munkáltatói szempontok szolgáltatásba történő beépítéséhez.

Kérjük, részvételi szándékát jelezze az alábbi email címen: kanya.kinga@jol-let.com 2015. szeptember 18-ig. További információ kérhető a 06-70-337-1544 telefonszámon.

Budapest, 2015. szeptember 4.

Tisztelettel:

|  |  |
| --- | --- |
| Zalabai PéternéMotiváció Alapítvány | Kánya KingaJÓL-LÉT Alapítvány |